8. ΑΠΟΦΑΣΗ ΥΠΟΥΡΓΟΥ ΠΡΟΕΔΡ. ΤΗΣ ΚΥΒΕΡΝΗΣΗΣ Αριθ. 539851/260  της 2/13 Δεκ. 1983 (ΦΕΚ Β΄ 718)  Καθορισμός προϋποθέσεων και διαδικασιών για την εφαρμογή του Νόμ. 1399/83 για την ίδρυση και λειτουργία Κέντρων Παραθερισμού Γυμνιστών. Έχοντας υπόψη: 1.Τις διατάξεις του ΝΔ 201/74 περί τροποποιήσεως και συμπληρώσεως της περί ΕΟΤ Νομοθεσίας. 2.Τις διατάξεις του Νόμ. 1399/83 για την ίδρυση και λειτουργία Κέντρων Παραθερισμού Γυμνιστών. 3.Την απόφαση Δ.Σ. ΕΟΤ 894/33/26.10.83, αποφασίζουμε: Τον καθορισμό των παρακάτω προϋποθέσεων και διαδικασιών για την εφαρμογή του Νόμ. 1399/83 για την ίδρυση και λειτουργία Κέντρων Παραθερισμού Γυμνιστών (ΚΠΓ). Α΄ ΑΔΕΙΕΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΤΟΥΡΙΣΤΙΚΩΝ ΕΓΚΑΤΑΣΤΑΣΕΩΝ ΠΟΥ  ΛΕΙΤΟΥΡΓΟΥΝ ΣΑΝ ΚΠΓ Ι. Γενικά. "1.Τα Κέντρα Παραθερισμού Γυμνιστών ιδρύονται και λειτουργούν στις τουριστικές εγκαταστάσεις των λειτουργικών μορφών των κύριων καταλυμάτων της παρ.1 του άρθρ.2 του Νόμ. 2160/93 και στα κάμπινγκς, των τάξεων Πολυτελείας, Α΄, Β΄ και Γ΄ και έχουν δυναμικότητα τουλάχιστον 100 κλίνες ή 100 θέσεις προκειμένου για κάμπινγκ." Η παρ.1 αντικαταστάθηκε ως άνω από την παρ.1 της 533248/26-28 Αυγ. 1996 (ΦΕΚ Β΄ 760) απόφ. Υπ. Ανάπτυξης. 18.Β.κ.8 Τουριστικοί Τόποι 387 2.Οι περιορισμοί αυτοί ισχύουν και για τις τουριστικές εγκαταστάσεις που ήδη λειτουργούν όσο και γι' αυτές που πρόκειται να ιδρυθούν μελλοντικά, (τόσο για τις επιχειρήσεις της παρ.2α όσο και της 2β του άρθρ.1 Νόμ.1399/83). ΙΙ.ΠΡΟΥΠΟΘΕΣΕΙΣ ΚΑΙ ΔΙΑΔΙΚΑΣΙΑ  ΧΟΡΗΓΗΣΗΣ ΑΔΕΙΑΣ ΙΔΡΥΣΗΣ ΚΑΙ  ΛΕΙΤΟΥΡΓΙΑΣ ΚΠΓ ΣΤΙΣ ΤΟΥΡΙΣΤΙΚΕΣ  ΕΠΙΧΕΙΡΗΣΕΙΣ ΤΟΥ ΑΡΘΡ.  Ι ΠΑΡ. 2α΄ ΤΟΥ ΝΟΜ. 1399/83 Ι.Η άδεια λειτουργίας ΚΠΓ χορηγείται για τις περιπτώσεις τουριστικών εγκαταστάσεων που ήδη λειτουργούν στο όνομα του δικαιούχου της άδειας λειτουργίας της μονάδας (ιδιοκτήτης ή μισθωτής). Η σχετική αίτηση υποβάλλεται στον ΕΟΤ (Δ/νση Εγκαταστάσεων-Επιθεώρησης). Αιτήσεις που έχουν υποβληθεί μέχρι τη δημοσίευση της παρούσας εξετάζονται σύμφωνα με τους όρους της παρούσας απόφασης. 2.Η Δ/νση Εγκαταστάσεων-Επιθεώρησης του ΕΟΤ απευθύνει μέσα σε 15 ημέρες από την υποβολή της σχετικής αίτησης έγγραφο ερώτημα προς την οικεία Νομαρχία και το Δήμο ή την Κοινότητα όπου ανήκει το ακίνητο για τη σύμφωνη ή μη γνώμη τους, πλήρως αιτιολογημένης. 5.Εφόσον η γνώμη του Νομαρχιακού και του Δημοτικού ή Κοινοτικού Συμβουλίου (είτε ενός απ' αυτά) είναι αρνητική, η αίτηση απορρίπτεται από τον ΕΟΤ. 4.Εφόσον η γνώμη τόσο του Νομαρχιακού όσο και του Δημοτικού ή Κοινοτικού Συμβουλίου είναι σύμφωνη, ο ενδιαφερόμενος καλείται από τον ΕΟΤ να υποβάλει στην ίδια Διεύθυνση τα παρακάτω δικαιολογητικά: α. Τοπογραφικό διάγραμμα της ευρύτερης περιοχής (σε κλίμακα 1:2000 ή 1:5000) στο οποίο να σημειώνονται οι αποστάσεις της τουριστικής εγκατάστασης από οικισμούς και παραλίες που συχνάζει ο τοπικός πληθυσμός ή οι τουρίστες της περιοχής. β.Μελέτη διαμόρφωσης του περιβάλλοντα χώρου κατά τρόπο που να εξασφαλίζει την οπτική απομόνωση της εγκατάστασης και της παραλίας, με απεικόνιση σε κάθε περίπτωση των σημείων της ειδικής σήμανσης του ΚΠΓ, με πινακίδες που θ' αναγράφουν υποχρεωτικά "ΚΕΝΤΡΟ ΓΥΜΝΙΣΤΩΝ NUDIST CENTRE", προαιρετικά δε την επιγραφή αυτή και σε άλλες γλώσσες. Ο αιτών υποχρεούται να συμμορφώνεται προς τις υποδείξεις του ΕΟΤ σχετικά με τον τρόπο και τα μέσα οπτικής απομόνωσης των εγκαταστάσεων και της παραλίας, ανεξάρτητα από τη φυσική απομόνωση του χώρου. Η τεχνητή απομόνωση για τον αιγιαλό και την παραλία δεν επιτρέπεται να γίνεται με περίφραξη (συρματοπλέγματα, κιγκλιδώματα, τοιχοποιίες), αλλά με μέσα που εμποδίζουν τη θέα από τους διερχόμενους δίπλα στην παραλιακή ζώνη του ΚΠΓ, σύμφωνα πάντοτε με τις υποδείξεις και οδηγίες του ΕΟΤ. γ.Αντίγραφο ποινικού μητρώου του ιδιοκτήτη ή μισθωτή της τουριστικής εγκατάστασης σύμφωνα με την παρ.2 του άρθρ.2 του Νόμ. 1399/83, από το οποίο να προκύπτει η μη καταδίκη του για αδικήματα αναφερόμενα στο άρθρ.9 παρ.2 του Α.Ν. 431/1937, δηλαδή για κλοπή, υπεξαίρεση, εμπορία και χρήση ναρκωτικών, απάτη και γενικά για παραβάσεις των διατάξεων περί σωματεμπορίας και προαγωγής σε πορνεία, καθώς και για αδικήματα κατά των ηθών. δ.Αντίγραφα των συμφωνητικών που συνάπτονται με τα ΚΠΓ και των καταστατικών των Σωματείων της ημεδαπής και αλλοδαπής, που μέλη τους θα διαμείνουν στα ΚΠΓ, και τα οποία πρέπει να είναι επίσημα αναγνωρισμένα σαν γυμναστικά. Το τελευταίο αυτό δικαιολογητικό υποχρεούται ο δικαιούχος να υποβάλει εκάστοτε προς έλεγχο από την αρμόδια Υπηρεσία του ΕΟΤ, μετά τη χορήγηση της άδειας λειτουργίας ΚΠΓ. 5.Μετά την υποβολή των παραπάνω δικαιολογητικών, Επιτροπή που απαρτίζεται από 3 υπαλλήλους του ΕΟΤ (από τους οποίους ο ένας τεχνικός) διενεργεί αυτοψία και συντάσσει σχετική έκθεση. 6.Τα παραπάνω δικαιολογητικά και η έκθεση αυτοψίας προωθούνται στο Διοικητικό Συμβούλιο του ΕΟΤ για την έκδοση απόφασής του για τη χορήγηση άδειας λειτουργίας. 7.Σε εκτέλεση της απόφασης του Διοικητικού Συμβουλίου του ΕΟΤ και της εγκριτικής αυτής απόφασης του Υπουργού Προεδρίας της Κυβέρνησης για τη χορήγηση άδειας εκδίδεται η σχετική άδεια από το Γενικό Γραμματέα του ΕΟΤ. 8.Οι άδειες λειτουργίας έχουν διετή διάρκεια και ανανεώνονται μετά από αίτηση του ενδιαφερομένου, που υποβάλλεται 3 μήνες πριν από τη λήξη της προηγούμενης άδειας, για ισόχρονο κάθε φορά διάστημα. Για την ανανέωση της άδειας απαιτείται η υποβολή του παραπάνω με στοιχ. γ της παρ.4 της παρούσας δικαιολογητικού, καθώς και η εξακολούθηση όλων των άλλων προϋποθέσεων με τις οποίες χορηγήθηκε η αρχική άδεια. Σε περίπτωση τροποποίησης της παρούσας και αλλαγής των προϋποθέσεων και προδιαγραφών του ΕΟΤ, η ανανέωση της άδειας γίνεται με τις νέες αυτές προϋποθέσεις. 9.Η άδεια λειτουργίας ΚΠΓ ανακαλείται με μόνη απόφαση του ΕΟΤ, εφόσον διαπιστωθεί ύστερα από έλεγχο ότι δε συντρέχουν πλέον οι προϋποθέσεις με τις οποίες αυτή χορηγήθηκε, ή ότι έχει ανακληθεί η άδεια λειτουργίας του καταλύματος ή ότι η μονάδα έχει υποβιβαστεί κάτω από τη Γ΄ τάξη. Κατά της αποφάσεως αυτής επιτρέπεται προσφυγή ενός μηνός από της κοινοποιήσεώς της στον ενδιαφερόμενο, στον Υπουργό Προεδρίας της Κυβέρνησης. Η προσφυγή αυτή έχει ανασταλτικό αποτέλεσμα. Αδικαιολόγητη ή προ παρελεύσεως 2ετίας ανάκληση προηγούμενης σύμφωνης γνώμης Νομαρχιακού, Δημοτικού ή Κοινοτικού Συμβουλίου δε συνιστά μόνη λόγο ανάκλησης της άδειας λειτουργίας του ΚΠΓ. (Μετά τη σελ. 114(α) Σελ. 114,01 Τεύχος ΣΤ101-Σελ. 81 Τουριστικοί Τόποι 18.Β.κ.8 388 ΙΙΙ. ΑΔΕΙΑ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΚΠΓ  ΣΕ ΤΟΥΡΙΣΤΙΚΑ ΚΑΤΑΛΥΜΑΤΑ ΠΟΥ  ΙΔΡΥΟΝΤΑΙ ΑΠΟ ΤΗΝ ΑΡΧΗ ΣΑΝ ΚΠΓ  ΣΥΜΦΩΝΑ ΜΕ ΤΟ ΑΡΘΡ. Ι  ΠΑΡ. 2β ΤΟΥ ΝΟΜ. 1399/83 1.Για τις εγκρίσεις ίδρυσης ΚΠΓ σε προς ανέγερση τουριστικά καταλύματα ο ιδιοκτήτης του γηπέδου υποχρεούται να υποβάλει στη Δ/νση Εγκαταστάσεων-Επιθεώρησης του ΕΟΤ αίτηση, στην οποία να περιγράφεται με λεπτομέρειες η προς ίδρυση τουριστική εγκατάσταση (λειτουργική μορφή, δυναμικότητα, τάξη κλπ.). 2.Στη συνέχεια ακολουθείται η διαδικασία των παρ.2, 3 και 4 του κεφ. ΑΙΙ της παρούσας και υποβάλλονται τα δικαιολογητικά της παρ.4 του ίδιου κεφαλαίου, καθώς και εκείνα που απαιτούνται για τη χορήγηση από τον ΕΟΤ έγκρισης καταλληλότητας του γηπέδου για την ανέγερση αντίστοιχων τουριστικών εγκαταστάσεων συνήθους μορφής. 5.Εφόσον συντρέχουν όλες οι νόμιμες προϋποθέσεις, εκδίδεται κατ' αρχή έγκριση καταλληλότητας του γηπέδου, η οποία είναι προσωπική και αμεταβίβαστη. 4.Στη συνέχεια ο ενδιαφερόμενος υποχρεούται να υποβάλει πλήρη σειρά αρχιτεκτονικών σχεδίων της υπό ίδρυση εγκατάστασης για την έγκρισή της από τον ΕΟΤ, που χορηγείται με την ίδια διαδικασία που ισχύει για παρόμοιες εγκρίσεις σχεδίων των ξενοδοχειακών και λοιπών εγκαταστάσεων της συνήθους μορφής. 5.Μετά την έγκριση των σχεδίων και την αποπεράτωση της μονάδας αποφαίνεται το Διοικητικό Συμβούλιο του ΕΟΤ για τη χορήγηση της άδειας λειτουργίας του ΚΠΓ, η δε σχετική απόφασή του εγκρίνεται από τον Υπουργό Προεδρίας της Κυβέρνησης, και σε εκτέλεση των αποφάσεων αυτών χορηγείται από το Γενικό Γραμματέα ΕΟΤ η άδεια λειτουργίας του Κέντρου, διετούς ισχύος, στο όνομα του ιδιοκτήτη ή μισθωτή ή του νόμιμου εκπροσώπου (προκειμένου περί νομικού προσώπου) ή του υπεύθυνου διευθυντή της επιχείρησης. 6.Ως προς τα προσόντα και τα κωλύματα για τη χορήγηση άδειας λειτουργίας ΚΠΓ σε φυσικά πρόσωπα ή τους εκπροσώπους νομικών προσώπων για την περίπτωση του άρθρ.1 παρ.2β του Νόμ. 1399/83, καθώς επίσης και για την έγκριση διακριτικών τίτλων τους και τον ασκούμενο σ' αυτές έλεγχο και εποπτεία από τον ΕΟΤ, εφαρμόζονται οι εκάστοτε ισχύουσες διατάξεις που ρυθμίζουν τα ίδια αυτά θέματα προκειμένου για ξενοδοχεία γενικά. Στις περιπτώσεις που τα Κέντρα αυτά πρόκειται να λειτουργήσουν με τη μορφή CAMPINGS εφαρμόζονται ως προς τα πιο πάνω θέματα οι εκάστοτε ισχύουσες διατάξεις για τα CAMPINGS γενικά. Β΄ ΚΑΤΑΤΑΞΗ ΤΩΝ ΚΠΓ ΣΕ ΚΑΤΗΓΟΡΙΕΣ ΤΙΜΕΣ Σελ. 114,02 Τεύχος ΣΤ101-Σελ. 82 1.Τα ΚΠΓ του άρθρ.1 παρ.2α΄ του Νόμ. 1399/83 κατατάσσονται στην ίδια κατηγορία και λειτουργούν με τις αυτές τιμές που λειτουργούσαν σαν συνήθεις τουριστικές επιχειρήσεις χωρίς την ειδική άδεια ΚΠΓ. 2.Η κατάταξη σε κατηγορίες των ΚΠΓ του άρθρου Ι παρ. 2β΄ του Νόμ. 1399/83 και η έγκριση των τιμών που θα εισπράττουν γίνεται με τις ίδιες προϋποθέσεις και διαδικασία που ισχύουν εκάστοτε για τις αντίστοιχης μορφής συνήθεις τουριστικές επιχειρήσεις. Γ΄ ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΠΓ 1.Με ευθύνη του ιδιοκτήτη ή του διευθυντή του τουριστικού καταλύματος αναρτάται σε εμφανές σημείο των χώρων υποδοχής (RECEPTION) Κανονισμός που περιέχει τους όρους λειτουργίας του ΚΠΓ, ο οποίος γίνεται γνωστός στους πελάτες της μονάδας, μόλις φθάνουν στο ΚΠΓ. 2.Ο Κανονισμός των όρων λειτουργίας είναι τουλάχιστο στην Ελληνική, Αγγλική, Γαλλική, ή Γερμανική γλώσσα, περιέχει τους εγκεκριμένους από τον ΕΟΤ όρους και είναι δυνατό να συμπληρωθεί και με άλλους κατά περίπτωση ειδικούς όρους, που επίσης εγκρίνονται από τον ΕΟΤ. α.Η άσκηση γυμνισμού περιορίζεται αυστηρά στους χώρους και την παραλία μπροστά από το ΚΠΓ, μετά δε τη δύση του ήλιου απαγορεύεται σε οποιοδήποτε χώρο. β.Στα ΚΠΓ διαμένουν κατ' αρχή μέλη αναγνωρισμένων γυμνιστικών συλλόγων της ημεδαπής και αλλοδαπής. Μπορεί όμως να διαμένουν σ' αυτά για άσκηση γυμνισμού και άλλα άτομα, ημεδαποί και αλλοδαποί, εφόσον τηρούν πιστά τους όρους και κανόνες λειτουργίας του ΚΠΓ. γ.Ανήλικοι μη συνοδευόμενοι δεν επιτρέπεται να εισέρχονται στο ΚΠΓ. δ.Η άσκηση γυμνισμού δεν επιτρέπεται σε θαλάσσιες περιοχές μακριά από τη θαλάσσια περιοχή του ΚΠΓ με τη χρήση θαλάσσιων μέσων αναψυχής. ε.Στη RECEPTION και τους στεγασμένους κοινόχρηστους χώρους των τουριστικών καταλυμάτων (εστιατόρια, NIGHT CLUBS, BARS κλπ.) δεν επιτρέπεται η άσκηση γυμνισμού. στ.Πελάτης ο οποίος παραβαίνει τον Κανονισμό καλείται να αποχωρήσει από το Κέντρο, η Δ/νση του οποίου  φέρει την ευθύνη της απομάκρυνσής του. ζ.Ο Κανονισμός τηρείται με ευθύνη αυτού που έχει την άδεια της επιχείρησης. 3.Ο ΕΟΤ μπορεί να θεσπίσει την προσθήκη και άλλων γενικών όρων λειτουργίας ΚΠΓ, ή να τροποποιήσει τους όρους της παρούσας, τηρουμένης της νόμιμης διαδικασίας. 4.Ο ΕΟΤ ασκεί τον έλεγχο και την εποπτεία των ΚΠΓ τα οποία υποχρεούνται σε συμμόρφωση προς τις υποδείξεις των αρμόδιων οργάνων του άλλως επιβάλλονται οι κυρώσεις του άρθρ.8 του Νόμ. 392/1976. 18.Β.κ.8 Τουριστικοί Τόποι 389